120 פעימות בדקה

120 פעימות בדקה (בצרפתית: ; באנגלית:  או ) הוא סרט דרמה צרפתי משנת 2017 בבימויו של רובן קמפיו ובכיכובם של נאוול פרז ביסקאיאר ואדל אנל. הסרט עוסק בזכויות להט"ב בצרפת ובמגפת האיידס בשנות ה-90. קמפיו ושותפו לכתיבת התסריט פיליפ מנז'ו התבססו על חוויותיהם האישיות הקשורות לארגון האקטיביסטי ACT UP בפיתוח הסיפור.

הסרט הוקרן לראשונה בפסטיבל הקולנוע בקאן 2017, ולאחר מכן הוקרן בפסטיבלי קולנוע אחרים. בקאן הוא זכה לשבחים מצד המבקרים וכן בארבעה פרסים, לרבות פרס Grand Prix. הסרט זכה בשישה פרסי סזאר לרבות עבור הסרט הטוב ביותר.

תקציר העלילה
בראשית שנות ה-90, קבוצה של אקטיביסטים הקשורים לארגון ACT UP בפריז פועלים למען זכויות להט"ב בצרפת ונגד מגפת האיידס המשתוללת. הם מחליטים לנקוט במחאה ציבורית נגד הממשלה וחברות התרופות, אך נאבקים גם ביניהם לבין עצמם בנוגע לאסטרטגיה הנכונה שיש לנקוט בה.

הסרט עובר בהדרגה מהסיפור החברתי של פעולות המחאה של הקבוצה אל סיפוריהם האישיים של החברים בה: ז'רמי, צעיר נשא איידס שבריאותו מתדרדרת במהירות; נתן (ארנו ולואה), שאינו נשא בעצמו, המצטרף אל הארגון ומתחיל להתאהב בשון (נאוול פרז ביסקאיאר), נשא ותיק.

שחקנים ודמויות
 שם השחקן/ית שם הדמות נהואל פרז ביסקיארט שון דלמזו ארנו ולואה  נתן אדל אנל  סופי פליקס מריטומקס

הפקה
הבמאי רובן קמפיו כתב את התסריט, והתייחס אל עצמו כאל "אקטיביסט מיליטנטי של ACT UP בשנות התשעים", כלומר לא היה עליו לבצע שום חקירה ואיסוף מידע על מנת לדעת כיצד יש לתאר את האירועים בצורה נאמנה. סצנה אחת בסרט התבססה גם על הניסיון האישי שלו עם מגפת האיידס, כפי שאמר: "אני הלבשתי בן-זוג לאחר מותו". גם שותפו לכתיבת התסריט, התסריטאי פיליפ מנז'ו היה מעורב ב-ACT UP.

בקאן, הסביר קמפיו את החלטתו להמשיך בבימוי הסרט, ואמר כי "מעל לכל, BPM הוא סרט שרציתי לעשות במקום שבו כוחן של המילים הופך לרגעים טהורים של אקשן". התקציב להפקת הסרט, כ-5 מיליון דולר, גויס בתוך חודשים ספורים.

הפצה
400px|ממוזער|שמאל|הבמאי רובן קמפיו (שני משמאל) יחד עם צוות השחקנים שלו, בפסטיבל הקולנוע בקאן 2017.
הסרט הוקרן בהקרנת בכורה עולמית בפסטיבל הקולנוע בקאן ב-20 במאי 2017. ב-24 ביוני הוא הוצג בפסטיבל הסרטים הבינלאומי במוסקבה, ולאחר מכן בפסטיבל הסרטים הבינלאומי בניו זילנד בחודש יולי. על אף שהחל משנת 2016 הופחתו מספר הסרטים בפסטיבל הסרטים הבינלאומי בטורונטו, הסרט בכל זאת התקבל לפסטיבל זה, שנערך בספטמבר 2017.

בקאן, חברת ההפצה The Orchard רכשה את זכויות להפצת הסרט בארצות הברית. הסרט יצא לאקרנים בצרפת ב-23 באוגוסט 2017. בישראל, הסרט הופץ ברשת בתי קולנוע לב החל מה-19 באפריל 2018.

תגובות
ביקורות
באתר האינטרנט הצרפתי AlloCiné, הסרט קיבל ציון ממוצע של 4.5 מתוך 5 על סמך 31 ביקורות, מה שהופך אותו לסרט עם הדירוג הגבוה ביותר של השנה. לסרט דירוג של 98% באתר Rotten Tomatoes, בהתבסס על 107 ביקורות, עם ממוצע משוקלל של 7.8 מתוך 10. על פי דעת הרוב באתר זה, הסרט "מרגש מבלי להיות מלודרמטי ... מציע מבט מרתק על תקופה מרכזית בהיסטוריה, שמותירה [את הצופים] מהורהרים זמן רב לאחר סיום ההקרנה". באתר Metacritic, לסרט יש ציון של 84 מתוך 100, בהתבסס על 25 ביקורות.

ג'אדה יואן (Vulture.com) כתבה כי הסרט מרגש עד דמעות, ושיבחה אותו על היותו "דיוקן ייחודי ואינטימי של הקהילה מבפנים". פיטר האוול ("Toronto Star") כתב כי המבקרים הצרפתיים בפסטיבל הקולנוע בקאן התרגשו מסרט זה וסימנו אותו כסרט הראוי לזכות בפרס חשוב. מבקר של ההוליווד ריפורטר, דוד רוני, סקר באופן חיובי את הדיאלוגים ואת צוות השחקנים הצעיר, תוך שהוא מותח ביקורת על הקצב של הסרט. טים רובי (דיילי טלגרף) העניק לסרט שלושה מתוך חמישה כוכבים, החמיא לרגעים הקומדיים ולסצנת הסקס, אשר לדעתו מאזנת היטב בין המודעות לסיכון (בקיום יחסי מין כאשר אחד הפרטנרים הוא נשא HIV) לבין סקסיות. מבקר הואניטי פייר, ריצ'רד לוסון, שיבח את הסרט כ-"חצי דוקו-דרמה מפוכחת ומקיפה, וחצי נרטיב על התמודדות אישית עם מחלה ארורה". לוסון והמבקרים בהוליווד ריפורטר השוו את הסרט למחזה "הלב הנורמלי" של לארי קרמר.

תקריות
ב-4 בפברואר 2018 שיבשה קבוצת מפגינים נוצריים המחזיקים בסמלים דתיים כשהם שרים מוזיקה כנסייתית את הקרנת הסרט במוזיאון האיכרים הרומני בבוקרשט. המפגינים נשאו שלטים עם מסרים לאומיים ונוצריים וטענו כי "סרט עם עלילה כזו אינו מקובל" במוזיאון האיכרים הרומני, שכן "זהו סרט על הומוסקסואלים" ו-"האיכר הרומני הוא אורתודוקסי נוצרי". לאחר חצי שעה הוציאה המשטרה את המפגינים מהקולנוע. הקרנה זו של הסרט הייתה חלק מסדרת אירועים המוקדשים להיסטוריה של הלהט"ב. הבמאי טודור ג'יורג'יו, תומך בזכויות להט"ב ועד למה שקרה, מתח ביקורת בפוסט בפייסבוק על התנהגות פוגענית זו וביקש אמצעי אבטחה באולמות הקולנוע שבהם מוקרנים סרטי להט"ב.

פרסים ומועמדויות
הסרט התחרה על פרס דקל הזהב במסגרת התחרותית המרכזית של פסטיבל הקולנוע בקאן. ביולי 2017, הוא נכללת ברשימת עשרת הסרטים המתחרים על פרס לוקס. הסרט נבחר לייצג את צרפת בתחרות על פרס אוסקר לסרט הזר הטוב ביותר בטקס פרסי אוסקר ה-90, אך בסופו של דבר הוא לא היה מועמד.

פרסתאריךקטגוריהמועמד (ים)תוצאה הערותCabourg Film Festival18 ביוני 2017 פרס חביב הקהלרובן קמפיו פסטיבל הקולנוע בקאן17-28 במרץ 2017 Grand Prix  FIPRESCI Prize  François Chalais Prize  Queer Palm  פרס סזאר 2 במרץ 2018 הסרט הטוב ביותר הוגס שרבונאו, מרי-אנג' לוסיאני, רובן קמפילו  הבמאי הטוב ביותר רובן קמפיו  התסריט המקורי הטוב ביותר  שחקן המשנה הטוב ביותר אנטואן רנרץ  שחקנית המשנה הטובה ביותר אדל אנל  השחקן המבטיח ביותר נאוול פרז ביסקאיאר  ארנו ולואה  המוזיקה המקורית הטובה ביותר ארנו ריבוטיני  עיצוב הקול הטוב ביותרג'וליאן סיקרט, ולרי דה לוף, ז'אן-פייר לפורס  העריכה הטובה ביותר רובן קמפיו  הצילום הטוב ביותר ז'אן לפוארי  עיצוב התלבושות הטוב ביותר איזבל פנטייה  עיצוב ההפקה הטוב ביותר עמנואל דופליי Chicago International Film Festivalאוקטובר 2017 Gold Q-Hugo רובן קמפיו  פרס האקדמיה האירופית לקולנוע 9 בדצמבר 2017 הסרט הטוב ביותר  השחקן הטוב ביותר נאוול פרז ביסקאיאר  העורך הטוב ביותר רובן קמפיו  Globes de Cristal Awards 12 בפברואר 2018 הסרט הטוב ביותר  השחקן הטוב ביותר נאוול פרז ביסקאיאר  Guldbagge Awards 22 בינואר 2018 הסרט הזר הטוב ביותר רובן קמפיו  International Film Festival of India 28 בנובמבר 2017 הסרט הטוב ביותר  פרס אינדפנדנט ספיריט 3 במרץ 2018 הסרט הבינלאומי הטוב ביותר  איגוד מבקרי הקולנוע של לוס אנג'לס 3 בדצמבר 2017 הסרט הזר הטוב ביותר Lux Prize14 בנובמבר 2017 הסרט הטוב ביותר פרס לומייר 5 בפברואר 2018 הסרט הטוב ביותר  הבמאי הטוב ביותר  השחקן הטוב ביותר נאוול פרז ביסקאיאר  התסריט הטוב ביותר רובן קמפיו ופיליפ מנז'ו  השחקן המבטיח ביותר רנו ולואה  המוזיקה הטובה ביותר ארנו ריבוטיני Merlinka festival 13 בדצמבר 2017 הסרט הקווירי של השנה רובן קמפיו  איגוד המבקרים האמריקני 6 בינואר 2018 הסרט הזר הטוב ביותר מקום שני חוג מבקרי הקולנוע של ניו יורק 3 בינואר 2018 הסרט הזר הטוב ביותר  איגוד המבקרים הקולנועיים באינטרנט 28 בדצמבר 2017 הסרט הזר הטוב ביותר San Sebastian Film Festivalספטמבר 2017Sebastiane Award  פרס סטלייט 11 בפברואר 2018 הסרט הזר הטוב ביותר  Vancouver Film Critics Circle דצמבר 2017 הסרט הזר הטוב ביותר  Washington D.C. Area Film Critics Association 8 בדצמבר 2017 הסרט הזר הטוב ביותר 

קישורים חיצוניים

ביאורים

הערות שוליים

קטגוריה:איידס בקולנוע
קטגוריה:סרטי 2017
קטגוריה:סרטי דרמה צרפתיים
קטגוריה:סרטי להט"ב צרפתיים
קטגוריה:סרטים בצרפתית
קטגוריה:פריז בקולנוע
קטגוריה:סרטים זוכי פרסי איגוד מבקרי הקולנוע של לוס אנג'לס